# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 2/2013

# z operatívneho zasadnutia Vedenia STU zo  dňa 10. 4. 2013

**PRÍTOMNÍ: podľa prezenčnej listiny**

**PREDLOŽENÉ MATERIÁLY:**

1. Systém finančných výpomocí (vnútorných pôžičiek) STU (D. Faktor)
2. Návrh na udelenie Plakety STU (R. Redhammer)
3. Prijímacie konanie na STU na akademický rok 2013/2014 (F. Horňák)
4. Aktuálne otázky STU (R. Redhammer)

**K BODU1: Systém finančných výpomocí (vnútorných pôžičiek) STU**

Materiál prezentoval kvestor.

Dokument sumarizuje návratné a nenávratné finančné výpomoci (riešenie projektov, zateplenie, rekonštrukcie a dobudovanie objektov), ktoré STU z dôvodu preklenutia nedostatku finančných prostriedkov poskytla svojim súčastiam. Pri jednotlivých bodoch sú uvedené odkazy na konkrétne termíny a uznesenia schválenia jednotlivých finančných výpomocí.

**UZNESENIE: 2.1/2013-V/OS**

Vedenie STU prerokovalo Systém finančných výpomocí (vnútorných pôžičiek) STU s pripomienkami.

Zásadná pripomienka:

Prorektor Sokol vzniesol výhrady k procesnej stránke predloženia materiálu, poukázal na jeho neúplnosť a žiadal doplniť chýbajúce položky ako aj ďalšie doplňujúce informácie.

Rektor, prorektori Peciar, Horňák a predseda AS uvítali, že je spracovaný takýto sumár pôžičiek, ktorý doteraz nebol k dispozícii. Je to ústretový krok k zdynamizovaniu našej inštitúcie.

**K BODU2: Návrh na udelenie Plakety STU**

Materiál prezentoval rektor.

Návrh sa predkladá pri príležitosti životného jubilea Ing. Ivana Goliana, CSc., absolventa STU za

dlhoročnú úspešnú spoluprácu, rozvoj a osobný prínos pri zvyšovaní prestíže STU.

**UZNESENIE: 2.2/2013-V/OS**

Vedenie STU schvaľuje návrh na udelenie Plakety STU Ing. Ivanovi Golianovi, CSc.

**K BODU 3: Prijímacie konanie na STU na akademický rok 2013/2014**

Informáciu prezentoval prorektor Horňák ako aktuálny stav počtu prihlásených študentov ku

dňu 10.4.2013.

**UZNESENIE: 2.3/2013-V/OS**

Vedenie STU berie na vedomie informáciu o prijímacom konaní na STU na akademický rok 2013/2014.

**K BODU 4: Aktuálne otázky STU**

Rektor:

Rokovanie Rady vlády Slovenskej republiky pre vedu, techniku a inovácie

* informoval o rokovaní, ktoré sa uskutočnilo dňa 9.4.2013, rokovanie viedol premiér SR
* boli stanovené ciele, ktoré ma SR dosiahnuť do roku 2020 a dohodol sa rámec, štruktúra, harmonogram príprav a schvaľovania, vytvorenie pracovných komisií a pod.

Medializácia výsledkov prieskumu Aliancie Fair Play

* v súvislosti s medializáciou zmluvy STU (FEI) na upratovanie priestorov fakulty bol na rokovanie prizvaný Ing. Malina
* rektor požiadal o systémové opatrenia, aby sa v budúcnosti predišlo podobným mediálnym atakom a návrh spôsobu, ako by mohol útvar kontroly prispieť k vyriešeniu takejto situácie
* je potrebné spätne skontrolovať všetky zmluvy, či boli zverejnené v kompletnej verzii
* rektor požiadal Ing. Malinu o prípravu podkladov a poverenia na jeho osobu zrealizovať spätnú kontrolu kompletnosti zverejnenia zmlúv v rámci centrálneho registra

Zapísala: 15.4.2013 Zápisnicu overil: 15.4.2013

Erika Jevčáková prof. Ing. Marián Peciar, PhD.